
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 518 (1) 


Αναδιοργάνωση του Περιοδικού ΣΤΡΑΤΙΩΤΙΚΗ ΕΠΙΘΕΩΡΗΣΗ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Το νόμο 635 της 25/31 Ιαν 1915 «Περί Αναγραφής Πιστώσεως 
εν τω Προϋπολογισμό) του Υπουργείου των Στρατιωτικών διά την έκ- 
δοσιν Στρατιωτικών Περιοδικών» (ΦΕΚ Α' 46). 

β. Το από 11/18 Φεβ 1937 Β.Δ. «Περί Αναδιοργανώσεως του Πε¬ 
ριοδικού Γενική Στρατιωτική Επιθεώρησις» (ΦΕΚ 63 Τομ. Α). 
γ. Τα με αριθμό 235/Σ. 48/1990 και 269/Σ. 52/1991 Πρακτικά 


Συνεδριάσεων του Ανώτατου Στρατιωτικού Συμβουλίου. 

δ. Την με αριθμό 320/1991 Γνωμοδότηση του Συμβουλίου Επικρά¬ 
τειας, με πρόταση του Υπουργού Εθνικής Αμύνης, αποφασίζουμε: 

Άρθρο 1 

Αποστολή του Περιοδικού «Στρατιωτική Επιθεώρηση» είναι η πα¬ 
ροχή στους Αξιωματικούς γενικών και ειδικών γνώσεων επί Στρατιωτι¬ 
κών και εγκυκλοπαιδικών θεμάτων. 

Άρθρο 2 

1. Στο περιοδικό δημοσιεύονται μελέτες πρωτότυπες ή από μετά¬ 
φραση, ωφέλιμες για την επαγγελματική και γενική μόρφωση των στε¬ 
λεχών. 

2. Οι προς δημοσίευση μελέτες πρέπει να είναι κατά το δυνατόν σύ¬ 
ντομες και σε έκταση που να δύναται, κατ’ αρχήν, να περιληφθεί σε ένα 
τεύχος. Εκτενέστερες μελέτες δύνανται να απορρίπτονται. 

3. Στο τέλος κάθε τεύχους δημοσιεύονται πληροφορίες πάσης φύσεως 
που ενδιαφέρουν το σύνολο των Αξιωματικών. 

4. Επιτρέπεται επίσης η δημοσίευση με πληρωμή επίκαιρων αγγε¬ 
λιών και διαφημίσεων. 

5. Οι εκπονούμενες μελέτες και μεταφράσεις έργων, προοριζόμενες 
για δημοσίευση στη Στρατιωτική Επιθεώρηση, αποστέλλονται απ’ ευ¬ 
θείας στη Διεύθυνση του Περιοδικού, η οποία και τις υποβάλλει στη 
κρίση της Διοικητικής Επιτροπής που είναι αρμόδιε να αποφασίζει για 
τη δημοσίευσή τους ή όχι. 

6. Οι αποστελλόμενες για δημοσίευση μελέτες πρέπει να πληρούν τις 
παρακάτω προϋποθέσεις: 

α. Να είναι δακτυλογραφημένες. 

β. Τα συνυποβαλλόμενα σχεδιαγράμματα να είναι σχεδιασμένα με σι¬ 
νική μελάνη σε διαφανές χαρτί και απόλυτα ευανάγνωστα. 

γ. Το συνυποβαλλόμενο φωτογραφικό υλικό να μην είναι σε φωτοτυ¬ 
πίες αλλά πρωτότυπο για να είναι δυνατή η αναπαραγωγή του. 

7. Οι μελέτες που δεν εκπληρούν τους παραπάνω όρους δεν θα λαμ- 
βάνονται υπ’ όψη. 

Άρθρο 3 

1. Το περιοδικό εκδίδεται στην Αθήνα υπό την εποπτεία της Διοικητι¬ 
κής Επιτροπής του άρθρου 4, τη Διεύθυνση του προσωπικού που ορίζε¬ 
ται στο άρθρο 5 και τη Διαχείριση της Μονάδος που ορίζεται στο άρθρο 
13. 

2. Την ανωτέρα εποπτεία του Περιοδικού ασκεί ο Α' Υπαρχηγός του. 
Γενικού Επιτελείου Στρατού. 

Άρθρο 4 

1. Η διοίκηση του Περιοδικού ανατίθεται σε 5μελή Επιτροπή αποτε- 
λούμενη από τους Διευθυντή Α' Κλάδου του Γενικού Επιτελείου Στρα¬ 
τού, Διευθυντή του Περιοδικού και τρεις Αξιωματικούς που υπηρετούν 
στο Γενικό Επιτελείο Στρατού. 

2. Πρόεδρος της Επιτροπής είναι ο Διευθυντής Α' Κλάδου του Γενι¬ 
κού Επιτελείου Στρατού, ο οποίος τη συγκαλεί, όταν κρίνει τούτο (ανα¬ 
γκαίο. Όταν ο Πρόεδρος αδυνατεί να παραβρεθεί, αναπληρώνεται από 
το αρχαιότερο των μελών της Επιτροπής. 

3. Χρέη Εισηγητή στην Επιτροπή, με δικαίωμα ψήφου, εκτελεί ο 
Διευθυντής του Περιοδικού. 

4. Αρμοδιότητα της Διοικητικής Επιτροπής είναι η άσκηση επο- 
πτείας σε όλη τη λειτουργία του Περιοδικού και σε κάθε ζήτημα που 
αφορά αυτό. 

Άρθρο 5 

1. Η Διεύθυνση του Περιοδικού ανατίθεται στον Διευθυντή του 5ου 
Τμήματος του 7ου ΕΓ/ΓΕΣ. 

2. Το 5ο τμήμα του 7ου ΕΓ /ΓΕΣ στελεχώνεται και με το παρακάτω 


προσωπικό: 

α. Κλάδου ΠΕ Φιλόλογος 1 

β. Κλάδου ΠΕ Μεταφραστών - Διερμηνέων 1 

γ. Κλάδου ΤΕ Γραφίστας 1 

δ. Κλάδου ΔΕ Διοικητικός - Οικονομικός 1 

ε. Δημοσιογράφος 1 


3. Η κάλυψη των ειδικοτήτων αυτών γίνεται από μόνιμο πολιτικό 
προσωπικό του ΓΕΣ. Σε περίπτωση που δεν τοποθετηθεί πολιτικό προ¬ 
σωπικό των παραπάνω ειδικοτήτων η Διεύθυνση του Περιοδικού μπορεί 
να αναθέτει το έργο τους σε ιδιώτες ειδικούς συνεργάτες με αμοιβή που 
θα καθορίζεται από τον Α' Υπαρχηγό του ΓΕΣ, μετά από εισήγηση της 
Διοικητικής Επιτροπής και θα βαρύνει τους πόρους του Περιοδικού. 

Άρθρο 6 

Τους χρηματικούς πόρους της έκδοσης του Περιοδικού αποτε¬ 
λούν: 

α. Η πίστωση που αναγράφεται στον ετήσιο προϋπολογισμό του ΓΕΣ. 

β. Η προαιρετική συνδρομή των Μονίμων Αξιωματικών και Ανθυπα- 
σπιστών του Στρατού Ξηράς ως και η συνδρομή των Αξιωματικών ε.α., 
των Εφέδρων Αξιωματικών, των Μονίμων και Εθελοντών Υπαξιωμα- 
τικών και των Εθελοντριών, που εγγράφονται συνδρομητές μετά από 
αίτησή τους. 

γ. Η συνδρομή Ιδιωτών, Σωματείων, Συλλόγων κ.λπ. 

δ. Η είσπραξη από πώληση αντιτύπων του Περιοδικού και των Συ¬ 
μπληρωματικών του Εκδόσεων. 

ε. Οι εισπράξεις από αγγελίες και διαφημίσεις που κατανωρούνται 
στο Περιοδικό. 

Άρθρο 7 

1. Η ετήσια συνδρομή του Περιοδικού καθορίζεται σε 500 δραχ. για 
το στρατιωτικό και πολιτικό προσωπικό του Στρατού Ξηράς και τους 
ε.α. Αξιωματικούς και 1500 δραχ. για όλους τους άλλους συνδρομητές. 

2. Η παραπάνω συνδρομή μπορεί να αναπροσαρμόζεται με απόφαση 
του Ά Υπαρχηγού του ΓΕΣ, μετά από εισήγηση της Διοικητικής Επι¬ 
τροπής του Περιοδικού. 

3. Οι εκτός Στρατιωτικής Υπηρεσίας συνδρομητές επιβαρύνονται και 
με τα ταχυδρομικά τέλη. 

Άρθρο 8 

1. Στους συγγραφείς των μελετών που δημοσιεύονται στο Περιοδικό 
παρέχονται οι παρακάτω χρηματικές αμοιβές που καταβάλλονται σ’ 
αυτούς μετά τη δημοσίευση στο Περιοδικό των μελετών τους: 

α. Για τις πρωτότυπες εργασίες 2.000 δραχ. κατά σελίδα. 

β. Για τις μεταφράσεις 1.000 δραχ. κατά σελίδα. 

2. Οι παραπάνω αμοιβές μπορούν να αναπροσαρμόζονται κάθε 
χρόνο με απόφαση της Διοικητικής Επιτροπής του Περιοδικού. 

Άρθρο 9 

Η διοικητική Επιτροπή, ανάλογα με τις οικονομικές δυνατότητες του 
περιοδικού, μπορεί να εισηγείται στον Α' Υπαρχηγό του ΓΕΣ την 
έγκριση προμήθειας, αναπαραγωγής και διανομής στους συνδρομητές 
συγγραμμάτων που κρίνει κατάλληλα για την ενημέρωση και επιμόρ¬ 
φωσή τους. 

Άρθρο 10 

Η εκτύπωση του Περιοδικού και των Συμπληρωματικών του Εκδό¬ 
σεων εκτελείται από το Στρατιωτικό Τυπογραφείο ή από ιδιωτικό τυπο¬ 
γραφείο, κατόπιν διαγωνισμού που γίνεται με μέριμνα του Στρατιωτι¬ 
κού Τυπογραφείου. 

Άρθρο 11 

_ Ο έλεγχος της καταλληλότητας για δημοσίευση ή όχι των υποβαλλο- 
μένων εργασιών ανατίθεται στη Διοικητική Επιτροπή του Περιοδικού. 


Για την εργασία αυτή κάθε μέλος της επιτροπής αμοίβεται με 80 δρχ. 
κατά τυπογραφική σελίδα. Το ποσό αυτό μπορεί να αναπροσαρμόζεται 
με απόφαση του Α' Υπαρχηγού του ΓΕΣ ύστερα από εισήγηση της Διοι¬ 
κητικής Επιτροπής. 

Άρθρο 12 

Η προμήθεια τυπογραφικού χάρτου και λοιπών τυπογραφικών υλι¬ 
κών για τις ανάγκες του Περιοδικού και των συμπληρωματικών του εκ¬ 
δόσεων θα βαρύνει τον προϋπολογισμό του ΓΕΣ. 

Άρθρο 13 

1 · Η χρηματική διαχείριση του Περιοδικού διεξάγεται από το Στρα¬ 
τιωτικό Τυπογραφείο. Οι πόροι του Περιοδικού κατατίθενται σε έντοκο 
λογαριασμό στη Γενική Τράπεζα. 

2. Οι συνδρομές του Στρατιωτικού προσωπικού καθώς και των λοι¬ 
πών συνδρομητών κατατίθενται υποχρεωτικά στη Γενική Τράπεζα στο 
λογαριασμό του Περιοδικού. 

3. Η Διαχείριση των πόρων του Περιοδικού πραγματοποιεί πληρω¬ 
μές με βάση τις διαταγές της Διευθύνσεως του Περιοδικού. 

4. Η Διαχείριση των πόρων της Στρατιωτικής Επιθεώρησης υπόκει- 
ται στις προβλεπόμενες από τις ισχύουσες διατάξεις Διοικητικές, Τακτι¬ 
κές ή Έκτακτες οικονομικές επιθεωρήσεις. 

Άρθρο 14 

Κάθε διάταξη που αντίκειται στο παρόν καταργείται. 

Στον υπουργό Εθνικής Αμυνας αναθέτουμε τη δημοσίευση και εκτέ¬ 
λεση του παρόντος Προεδρικού Διατάγματος. 

Αθήνα, 13 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΙΩΑΝΝΗΣ ΒΑΡΒΙΤΣΙΩΤΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 519 (2) 

Σύσταση Πάγιας Προκαταβολής στην Πρεσβεία της Ελλάδας στο Σα- 

ντιάγκο. 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 141 παρ. 1 του Ν. 419/76 «περί Οργα¬ 
νισμού του Υπουργείου Εξωτερικών» (Α’ 221). 

2. Τις διατάξεις του άρθρου 56 παρ. 1 του Ν.Δ. 321/69 «περί Κώδι- 
κος Δημοσίου Λογιστικού» (Α’ 205). 

3. Την 560/91 γνωμοδότηση του Σ.τ.Ε., με πρόταση του Υπουργού 
Εξωτερικών και Υπουργού Οικονομικών, αποφασίζουμε: 

Άρθρο μόνο 

Συνιστάται στην Ελληνική Πρεσβεία στο Σαντιάγκο Παγία Προκα¬ 
ταβολή για αντιμετώπιση διαφόρων δαπανών των οποίων η πραγματο¬ 
ποίηση, λόγω της φύσεώς των, δεν δέχεται αναβολή και δεν καθίσταται 
δυνατή με την κανονική διαδικασία. 

Στον Υπουργό Εξωτερικών αναθέτουμε την δημοσίευση και εκτέλεση 
του παρόντος διατάγματος. 

Αθήνα, 13 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΞΩΤΕΡΙΚΟΝ ΟΙΚΟΝΟΜΙΚΟΝ 

ΑΝΤΩΝΗΣ ΣΑΜΑΡΑΣ ΙΩΑΝΝΗΣ ΠΑΛΑΙΟΚΡΑΣΣΑΣ 

- + - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 520 (3) 

Κατάργηση κενών οργανικών θέσεων του μόνιμου διοικητικού προσω¬ 
πικού του Νομικού Συμβουλίου του Κράτους. 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παρ. 5 του Ν. 1558/85 (ΦΕΚ 137/ 
τ.Α/26.7.1985) «Κυβέρνηση και Κυβερνητικά Όργανα». 

2. Τις διατάξεις του άρθρου 39 περ. Β του Ν. 1884/1990 (ΦΕΚ 
81/τ.Α'/16.6.90) «Διαρρυθμίσεις στην έμμεση φορολογία και άλλες 
διατάξεις». 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3575 


3. Την υπ’ αρ. 541/3.9.91 γνωμοδότηση του Συμβουλίου της.Επι¬ 
κράτειας, μετά από πρόταση των Υπουργών Προεδρίας της Κυβέρνη¬ 
σης και Οικονομικών, αποφασίζουμε: 

Άρθρο μόνο 

Καταργούνται δεκατρείς (13) κενές οργανικές θέσεις του μονίμου 
διοικητικού προσωπικού από τον Κλάδο ΥΕ του Νομικού Συμβουλίου 
του Κράτους. 

Στον Υπουργό Οικονομικών αναθέτουμε την δημοσίευση και εκτέ¬ 
λεση του παρόντος διατάγματος. 

Αθήνα, 13 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΣΩΤΗΡΙΟΣ ΚΟΥΒΕΛΑΣ ΙΩΑΝΝΗΣ ΠΑΛΑΙΟΚΡΑΣΣΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 521 (4) 

Τροποποίηση και συμπλήρωση του π.δ. 292/1990 «Φυτοϋγειονομικοί 
όροι που πρέπει να πληρούν τα φυτά και τα φυτικά προϊόντα που ει- 
σάγονται στην Ελλάδα από άλλα κράτη μέλη των Ευρωπαϊκών Κοι¬ 
νοτήτων (Ε.Κ.) ή από τρίτες χώρες, σε συμμόρφωση με Οδηγίες του 
Συμβουλίου και της Επιτροπής της ΕΟΚ» (Α 117), όπως ανατυπώ¬ 
θηκε, σε συμμόρφωση προς την Οδηγία 90/168/ΕΟΚ του Συμβου¬ 
λίου και τις οδηγίες 90/490/ΕΟΚ, 90/506 ΕΟΚ και 91/27/ 
ΕΟΚ της Επιτροπής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 1, 3 και 4 του ν. 1338/1983 «Εφαρμογή του 
κοινοτικού δικαίου» (Ά 34), όπως τροποποιήθηκε από το άρθρο 6 του ν. 
1440/1984 «Συμμετοχή της Ελλάδος στο κεφάλαιο, στα αποθεματικά 
και στις προβλέψεις της Ευρωπαϊκής Τράπεζας Επενδύσεων, στο κεφά¬ 
λαιο της Ευρωπαϊκής Κοινότητος Άνθρακος και Χάλυβος και του Ορ¬ 
γανισμού Εφοδιασμού ΕΥΡΑΤΟΜ» (Α’ 70), άρθρο 7 του ν. 1775/88 
«Εταιρείες παροχής επιχειρηματικού κεφαλαίου και άλλες διατάξεις (Α 
101) και το άρθρο 65 του ν. 1892/90 (ΦΕΚ Α 101). 

β) Του άρθρου 4 του ν. 2147/1952 «Περί προλήψεως και καταστο- 
Χής των ασθενειών και εχθρών των φυτών και περί οργανώσεως της 
Φυτοπαθολογικής Υπηρεσίας» (Α' 155) και 

2. Τις οδηγίες: 

α) 90/168/ΕΟΚ του Συμβουλίου της 26ης Μαρτίου 1990 «για την 
τροποποίηση της Οδηγίας 77/93/ΕΟΚ ...». (Ε.Ε. Αριθ. Ε 92 της 
7.4.90 σελ. 49). 

β) 90/490/ΕΟΚ της Επιτροπής της 25ης Σεπτεμβρίου 1990 «που 
τροποποιεί ορισμένα παραρτήματα της Οδηγίας 77/93/ΕΟΚ ...» 
(Ε.Ε. αριθ. Ε 271 της 3.10.90 σελ. 28). 

γ) 90/506/ΕΟΚ της Επιτροπής της 26ης Σεπτεμβρίου 1990 «για 
την τροποποίηση του παραρτήματος της Οδηγίας 77/93/ΕΟΚ ...» 
(Ε.Ε. αριθ. Ε 282 της 13.10.90 σελ. 67). 

δ) 91/27/ΕΟΚ Δέκατη της Επιτροπής της 19ης Δεκεμβρίου 1990 
«για την τροποποίηση ορισμένων παραρτημάτων της Οδηγίας 77/93/ 
ΕΟΚ ...» (Ε.Ε. αριθ. Ε 16 της 22.1.91 σελ. 29). 

3. Την 376/1991 γνωμοδότηση του Συμβουλίου της Επικράτειας 
μετά από πρόταση των Υπουργών Εθνικής Οικονομίας και Γεωργίας, 
αποφασίζουμε: 

Άρθρο 1. 

Σκοπός 

Με το παρόν διάταγμα τροποποιούνται και συμπληρώνονται διατά¬ 
ξεις του Π.Δ. 292/1990 (Α' 117), όπως ανατυπώθηκε, σε συμμόρ¬ 
φωση προς την Οδηγία 90/168/ΕΟΚ του Συμβουλίου και τις Οδηγίες 
90/490/ΕΟΚ, 90/506/ΕΟΚ και 91/27/ΕΟΚ της Επιτροπής. 

Άρθρο 2. 

(Άρθρο 1 παρ. 1, 2 και 3 Οδηγ. 90/168/ΕΟΚ) 


1. Στο άρθρο 7 παρ. 3 περίπτ. β' στίχο όγδοο του π.δ. 292/1990 
(Α' 117) οι λέξεις «το ένα τρίτο» αντικαθίστανται από τις λέξεις «ορι¬ 
σμένο ποσοστό». 

2. Στο τέλος της παρ. 3 του άρθρου 7 του Π.Δ. 292/1990 (Α 117) 
προστίθεται το ακόλουθο κείμενο: 

«Το ποσοστό αυτό μπορεί να καθορίζεται κατά κατηγορία φυτών ή 
φυτικών προϊόντων, σύμφωνα με τη διαδικασία του άρθρου 16α της 
οδηγίας 77/93/ΕΟΚ. Πρέπει να είναι κατώτερο του 33% και να μει¬ 
ώνεται σταδιακά για να μηδενιστεί όταν τεθούν σε ισχύ οι νέες διατυπώ¬ 
σεις ελέγχου, σύμφωνα με τις διατάξεις για την ολοκλήρωση της εσωτε¬ 
ρικής αγοράς». 

3. Μετά την παρ. 3 |ου άρθρου 7 του π.δ. 292/1990 (Α 117) πα¬ 
ρεμβάλλεται παράγραφος 3α που έχει ως εξής: 

«3α. Οι έλεγχοι των εγγράφων που αναφέρει η παράγραφος 1 πε¬ 
ρίπτ. α’ και οι έλεγχοι ταυτότητας που αναφέρει η παρ. 1 περίπτ. ε , διε¬ 
ξάγονται μόνο όταν και όπου γίνονται οι τελωνειακός ή άλλες διοικητι¬ 
κές διατυπώσεις σχετικά με την κυκλοφορία των εμπορευμάτων. Σύμ¬ 
φωνα με τη διαδικασία του άρθρου 16α της οδηγίας 77/93/ΕΟΚ, 
αποφασίζεται κατά κατηγορία φυτών και φυτικών προϊόντων το ποσο¬ 
στό των αποστολών, το οποίο θα υπόκειται σε σποραδικούς δειγματολη¬ 
πτικούς ελέγχους εγγράφων και ταυτότητας. Το ποσοστό αυτό θα μειώ¬ 
νεται σταδιακά για να μηδενιστεί όταν τεθούν σε ισχύ οι διατυπώσεις 
ελέγχου, σύμφωνα με τις διατάξεις για την ολοκλήρωση της εσωτερικής 
αγοράς». 

Άρθρο 3. 

(άρθρο 1 παρ. 4 Οδηγ. 90/168/ΕΟΚ). 

Το άρθρο 15 του π.δ. 292/1990 (Α’ 117) αντικαθίσταται ως εξής: 

«Άρθρο 15 

1. Η Υπηρεσία Προστασίας Φυτών του Υπουργείου Γεωργίας ανα¬ 
κοινώνει αμέσως στην Επιτροπή των Ε.Κ. και στις αρμόδιες Αρχές των 
άλλων Κρατών μελών την πραγματική ή ενδεχόμενη, παρουσία στη 
χώρα μας οιωνδήποτε αγνώστων μέχρι τώρα επιβλαβών οργανισμών 
και να τους πληροφορεί σχετικά με τα προστατευτικά μέτρα,, τα οποία 
έλαβε ή προτίθεται να λάβει. Τα μέτρα αυτά πρέπει, μεταξύ άλλων, να 
αποτρέπουν κάθε κίνδυνο διάδοσης των εν λόγω επιβλαβών οργανι¬ 
σμών στο έδαφος των άλλων κρατών μελών. 

2. Όσον αφορά την αποστολή φυτών, φυτικών προϊόντων ή άλλων 
αντικειμένων προέλευσης τρίτων χωρών, που πιστεύεται ότι αποτελούν 
άμεσο κίνδυνο εισαγωγής ή διάδοσης των επιβλαβών οργανισμών που 
αναφέρονται στην προηγούμενη παρ. 1, με απόφαση του Υπουργού Γε¬ 
ωργίας, λαμβάνονται αμέσως τα αναγκαία μέτρα για την. προστασία 
του εδάφους των άλλων κρατών μελών των Ε.Κ. από τον κίνδυνο αυτό 
και η αρμόδια Υπηρεσία Προστασίας Φυτών του Υπουργείου Γεωργίας 
ενημερώνει σχετικά την Επιτροπή των Ε.Κ. και τις αρμόδιες Αρχές των 
άλλων κρατών μελών. 

3. 'Οταν η αρμόδια Υπηρεσία Προστασίας Φυτών του Υπουργείου 
Γεωργίας θεωρεί ότι υπάρχει άμεσος κίνδυνος άλλος από τον προαναφε- 
ρόμενο στην προηγούμενη παρ. 2, ανακοινώνει αμέσως στην Επιτροπή 
των Ε.Κ. και στις αρμόδιες Αρχές των άλλων κρατών μελών τα μέτρα 
που θα ήθελε να ληφθούν. Αν κρίνει ότι τα μέτρα αυτά δεν λαμβάνονται 
αρκετά γρήγορα, προκειμένου να αποφευχθεί η είσοδος ή η διάδοση στη 
χώρα μας επιβλαβών οργανισμών, μπορεί να ληφθούν με απόφαση του 
Υπουργού Γεωργϊας τα προσωρινά μέτρα που θεωρούνται αναγκαία για 
όσο χρονικό διάστημα η Επιτροπή δεν λαμβάνει μέτρα». 

Άρθρο 4. 

(Οδηγίες 90/490/ΕΟΚ, 90/506/ΕΟΚ και 
91/27 ΕΟΚ). 

1. Το Παράρτημα 1 του άρθρου 21 του π.δ. 292/1990 (Α 117) 
όπως ανατυπώθηκε, τροποποιείται ως εξής: 

α) Στην παρ. Α' μετά την περίπτωση 20α παρεμβάλλεται περίπτωση 
20αα που έχει ως εξής: 

«20αα. ΜΟΝΟΟΗΑΜυδ δΡΡ (μη ευρωπαϊκό είδος) φορείς του 
ΒΙΙΚδΑΡΗΕΕΕΝΟΗυδ ΧΥΕΟΡΗΙΚυδ». 

β) Στην παρ. Δ’, η περίπτωση 2 αντικαθίσταται ως εξής: 

«2. Ιοί φυτών ΟΙΤΚΙΙδ Ε. 

ΓΟΚΤυΝΕΕΕΑ δΉΤΝΟΕΕ, 

ΡΟΝΟΙΚυδ ΚΑΕ ή υβριδίων τους». 

(81/7/ΕΟΚ, 86/651/ΕΟΚ, 91/27/ΕΟΚ). 

2. Το Παράρτημα II του π.δ. 292/1990 (Α' 117) τροποποιείται ως 
εξής: 

α) Στην παρ. α) περίπτωση 5, η δεξιά στήλη αντικαθίσταται ως εξής: 
«Φυτά των ΟΤΚϋδ Π, ΓΟΚΤϋΝΕΕΕΑ 5ΨΙΝΟΕΕ, ΡΟΝϋΙΚϋδ 
ΚΑΕ ή τα υβρίδιά τους και Φυτά των ΑΚΑϋΕΑΕ, ΜΑΚΑΝΤΗΑ- 
ΟΕΑΕ, ΜϋδΑΟΕΑΕ, ΡΕΚ3ΕΑ ΑΜΕΚΙΟΑΝϋΜ Ρ. ΜΙΤΕ, 5ΤΚΕ- 
ΕΙΤΖΙΑΟΕΑΕ, με ρίζες ή με συνδεδεμένο ή συνοδεϋον θρεπτικό μέσο», 
β) Στο Παράρτημα II προστίθεται το ακόλουθο σημείο: 

«Οι ΑΕΕϋΚΟΤΗΡΙΧϋδ ΕΕΟΟΟΟδϋδ (ΜΑδΚ) 

Φυτά των ϋΙΤΚϋδ Ε„ ΓΟΚΤϋΝΕΕΕΑ δλΥΙΝΟΕΕ ΡΟΝΟΙΚϋδ 
ΚΑΓ ή τα υβρίδιά τους που προορίζονται για φύτευση, εκτός των σπό¬ 


ρων προς σπορά». 

γ) Στην παρ. α) περίπτωση 6, η δεξιά στήλη αντικαθίσταται ως εξής: 

«Φυτά των ΟΙΤΚϋδ Ε., ΕΟΚΤϋΝΕΕΕΑ 8ΜΝΟΕΕ, ΡΟΝΟΙΚϋδ 
ΚΑΓ, ή τα υβρίδιά τους ΜΑΕϋδ ΜΙΕί και ΡΥΚϋδ Ε. που προορίζο¬ 
νται για φύτευση εκτός των σπόρων προς σπορά». 

3. Το Παράρτημα III του π.δ. 292/1990 (Α' 117) τροποποιείται ως 
εξής: 

α) Μετά την περίπτωση θα παρεμβάλλεται περίπτωση 9β που ένει 
ως εξής: 


«9β. -υλεία κωνοφόρων που ανταποκρίνονται στην περιγραφή 
του κωδικού ΣΟ 4401 10 ' ' 


Καναδάς, Κίνα, Ιαπωνία, Κορέα, Ηνωμένες Πολιτείες Αμερικής» 


4. Το Παράρτημα IV του π.δ. 292/1990 (Α' 117) τροποποιείται ως εξής: 
α|_°ι ^πτώσεις 1, Ια και 1β αντικαθίστανται από τις περιπτώσεις 1, Ια, 1β, 1γ και 1δ, που έχουν ως εξής: 


«1. Ξυλεία κωνοφόρων καταγωγής Καναδά, Κίνας, Ιαπωνίας, 
Κορέας, Ηνωμένων Πολιτειών Αμερικής. 


Ια. π,υλεία κωνοφόρων καταγωγής μη ευρωπαϊκών χωρών 
που δεν καλύπτονται από την περίπτωση 1. - 


Με την επιφύλαξη των διατάξεων που εφαρμόζονται όσον αφορά την ξυλεία που αναφέρεται στο Πα¬ 
ράρτημα III περίπτωση 9β και στο Παράρτημα Παράρτημα IV περίπτ. 1γ, θα υπάρχει αποδεικτικό 
στοιχείο με σήμανση «ΚΙΕΝΌΚΙΕΟ», «Κϋ» ή άλλο διεθνώς αναγνωρισμένο σήμα επί του ξύλου ή επί 
της συσκευασίας του, σύμφωνα με την τρέχουσα εμπορική πρακτική ότι η εν λόγω ξυλεία έχει υπο- 
στει ξήρανσή σε κλίβανο με υγρασία κάτω των 20% εκφραζόμενης ως ποσοστιαίο ποσοστό ξηράς 
ύλης κατα τη στιγμή της παραγωγής, η οποία επιτυγχάνεται με το κατάλληλο πρόγραμμα ρύθμισης 
χρονου/θερμοκρασίας. Γ Γ 1 

Με την επιφύλαξη των διατάξεων που εφαρμόζονται γ.α την ξυλεία που αναφέρεται στο Παράρτημα 
IV περίπτ. 7α) και στο Παράρτημα IV περίπτ. 1β, 

- Πρέπει να έχει αφαιρεθεί από το ξύλο ο φλοιός καθώς και οι τρύπες από σκουλήκια που προκαλού- 
νται απο τον 0ΕΝΙ)5 ΜΟΝΟΟΗΑΜϋδ’ ως τέτοιες νοούνται εκείνες που έχουν μήκος μεγαλύτερο 
των 3 χιλιοστών ή ν 

- θα υπάρχει αποδεικτικό στοιχείο με σήμανση «ΚΙΕΝ-ΟΚΙΕϋ», «ΚΩ» ή άλλο διεθνώς αναγνωρι¬ 
σμένο σήμα επί της συσκευασίας σύμφωνα με την τρέχουσα εμπορική πρακτική ότι η εν λόγω ξυλεία 
εχει υποστεί ξήρανση σε κλίβανο με υγρασία κάτω του 20% εκφραζομένης ως ποσοστό ξηράς μάζας, 
κατα τη στιγμή της παραγωγής που επιτυγχάνεται με το κατάλληλο πρόγραμμα ρύθμισης χρόνου/ 

Το προϊόν να προέρχεται αποκλειστικά από ξύλο, του οποίου αφαιρέθηκε ο φλοιός ή να έχει υποστεί: 

α) βιομηχανική επεξεργασία αποξήρανσης σε κλίβανο με κατάλληλο συνδυασμό χρόνου και θερμο¬ 
κρασίας ώστε κατά τη στιγμή της ξήρανσης να κατέβει η περιεχόμενη υγρασία κάτω του 20% εκ¬ 
φρασμένη επί της ξηράς ουσίας. 

β) υποκαπνιαμό και στις δυο περιπτώσεις η αποστολή μεταφέρεται σε σφραγισμένα εμπορευματοκι¬ 
βώτια η με οποιοδήποτε άλλο τρόπο που να εξασφαλίζει ότι δεν θα επαναμολυνθεί. 

Το προϊόν έχει παραχθε'ι αποκλειστικά από ξυλεία που είτε υπέστη ξήρανση σε κλίβανο με υγρασία 
κάτω του 20% εκφρασμένη ως ποσοστό ξηράς μάζας κατά τη στιγμή της παραγωγής που επιτυγχά¬ 
νεται με το κατάλληλο σύστημα ρύθμισης χρόνου/θερμοκρασίας είτε υπέστη κατεργασία υποκαπνισμού 
και που φορτώνεται σε εμπορευματοκιβώτια ή κατά τρόπο ώστε να αποφευχθεί η εκ νέου προσβολή 
της ξυλείας από επιβλαβείς οργανισμούς. 

Να καθίσταται προφανές από σήμανση του ίδιου ή της συσκευασίας του ότι κατά τη διάρκεια της βιο¬ 
μηχανικής επεξεργασίας έχει υποστεί ξήρανση σε κλίβανο (ΚΙΕΝ ΟΚΙΕΟ) με κατάλληλο συνδυασμό 
χρονου και θερμοκρασίας ώστε κατά τη στιγμή της ξήρανσης να κατέβει η περιεχόμενη υγρασία 

επί της ξηράς ουσίας. Η σήμανση θα έχει γίνει είτε με το σήμα «ΚΙΕΝ 
11Κ1ΕΟ», «Κυ» είτε με κάποιο άλλο διεθνώς αναγνωρισμένο». 

β) Η αριστερή στήλη της περίπτωσης 15γ αντικαθίσταται ως εξής: 

Ο ΑΝ Α^Μ Γ , ™ 5ΤΚΕ Μ 7 ΙΑ Γ Γ ΑΓ^ ^ Ρ0Ν€ΙΚυδ ΚΛΓ ’ ή ™ «βρ»* των ΑΚΑΟΕΑΕ, ΜΑΚΑΝΤΗΚΑΟΕΑΕ, ΜϋδΑΟΕΑΕ, ΡΕΚ5ΕΑ ΑΜΕΚΙ- 

ιΥ' ^ΚΕΕΙΖΙΑΟΕΑΕ, με ρίζες η με συνδεδεμενο η συνοδεύον θρεπτικό μέσο, καταγωγής ή προέλευσης τρίτων χωρών». 

γ) Οι περιπτώσεις 34α και 34β αντικαθίστανται από τις περιπτώσεις 34α, 34β και 34γ που έχουν ως εξής: 

Επίσημη διαπίστωση: 

- ότι δεν έχει διαπιστωθεί εμφάνιση επιβλαβών οργανισμών στον τόπο παραγωγής μετά από επίση¬ 
μους ελέγχους που πραγματοποιήθηκαν τουλάχιστον κάθε μήνα κατά τη διάρκεια των τριών μηνών 
πριν από τη συγκομιδή ή 

- ότι αμέσως πριν από την εξαγωγή των φυτών έχει πραγματοποιηθεί έλεγχος και αποδείχθηκε ότι 
δεν υπαρχουν ενδείξεις των σχετικών επιβλαβών οργανισμών και ότι έχουν υποβληθεί σε κατάλληλη 
επεξεργασία για την εξάλειψη των σχετικών επιβλαβών οργανισμών. 


1β. ί,υλεία σε μορφή ροκανιδίων, μορίων απορριμάτων ή θραυ¬ 
σμάτων ξύλου που προκύπτουν ολικώς ή μερικώς από ένα από 
τα είδη που αναφέρονται στο Παράρτημα V σημείο 4 στοιχείο 
β καταγωγής μη Ευρωπαϊκών χωρών αλλά από εκείνα που 
προκύπτουν από κωνοφόρα καταγωγής Καναδά, Κίνας, Ιαπω¬ 
νίας, Κορέας, Ηνωμένων Πολιτειών Αμερικής. 

1γ. Ξυλεία υπό μορφή ροκανιδίων, μορίων απορριμάτων ή 
θραυσμάτων ξύλου που προκύπτουν ολικώς ή μερικώς από κω¬ 
νοφόρα καταγωγής Καναδά, Κίνας, Ιαπωνίας, Κορέας, Ηνωμέ¬ 
νων Πολιτειών Αμερικής. 

1δ. Πριονισμένο ξύλο του Α0ΕΚ 5Α0ΗΑΚΙΙΜ καταγωγής 
Η.Π.Α. 1 ' 1 


34α. Φυτά ΑΡΙΙΙΜ ΟΚΑνΕΟΕΕΝδ, ΒΚΑ55Ι0Α, 0ΑΡ5Ι01ΙΜ 
ΑΝΝΙΙΜ, ΟΗΚΥδΑΝΤΗΕΜΙΙΜ, ΟϋΟυΜΙδ ϋΕΝΟΚΑ- 
ΝΤΗΕΜΑ, ϋΙΑΝΤΗυδ, ΟΕΚΒΕΗΑ, ΟΥΡ50ΡΗΙΕΑ, ΕΑ0Τ- 
υΟΑ 5ΑΤΐνΑ, ΕΕυΟΑΝΤΗΕΜϋΜ, ΕΥΟΟΡΕΚ5ΙΟΟΝ Ε50- 
υΐΕΝΤΗΙΙΜ, 50ΕΑΝΕΓΜ ΜΕΕΟΝΟΕΚΑ, ΤΑΝΑΟΕΤϋΜ, με 

εξαίρεση τους σπόρους προς σπορά για φύτευση και που κατά¬ 
γονται από κράτος μέλος ή από τρίτες χώρες στις οποίες έχει 
διαπιστωθεί, σύμφωνα με τη διαδικασία που θεσπίζει το άρθρο 
16 ότι δεν έγινε γνωστή η εμφάνιση των: 

- ΑΜΑΙΙΚΟΜΥΖΑ ΜΑ01ΙΕΟ8Α, 

- ΕΙΚΙΟΜΥΖΑ ΒΕΙΙΟΟΟΚΕΝ5Ι5, 

- ΕΙΚΙΟΜΥΖΑ 5ΑΤΐνΑΕ, 

- ΕΙΚΟΜΥΖΑ ΤΚΙΓΟΕΕΙ. 

34β. Φυτά των ειδών που καλύπτονται από το σημείο 34α, με 
εξαίρεση τους σπόρους προς σπορά, που προορίζονται για φύ¬ 
τευση και που κατάγονται από χώρες της Αμερικής ή από 
άλλη τρίτη χώρα που δεν καλύπτεται από το σημείο 34α. 


» Ε .^ μη 3 απιατω!η ότι δίν έ * ίι «*Ρ«τηρηβεί εμφάνιση των ΑΜΑϋΚΟΜΥΖΑ ΜΑ01ΙΕΟ5Α, ΕΙΚΙΟ- 
ΜΥΖΑ ΒυΐϋΟΒΚΕΝδΙδ, ΕΙΚΙΟΜΥΖΑ 5ΑΤΙΥΑΕ ή ΕΙΚΟΜΥΖΑ ΤΚΙΓΟΕΕΙ στον τόπο παραγω¬ 
γής, μετά απο επίσημους ελέγχους που πραγματοποιήθηκαν τουλάχιστον κάθε μήνα κατά τη διάρκεια 
των τριών μηνών πριν από τη συγκομιδή. Γ 

Επίσημη διαπίστωση: 

- ότι δεν έχει διαπιστωθεί εμφάνιση πανενός από τους σχετικούς επιβλαβείς οργανισμούς στον τόπο 
παραγωγής μετά από επίσημο έλεγχο που πραγματοποιήθηκε πριν από συγκομιδή,ή 

- ότι αμέσως πριν από την εξαγωγή των φυτών έχει πραγματοποιηθεί έλεγχος και αποδείχθηκε ότι 
δεν υπάρχουν ενδείξεις των σχετικών επιβλαβών οργανισμών και ότι έχουν υποβληθεί σε κατάλληλη 
επεξεργασία για την εξάλειψη των σχετικών επιβλαβών οργανισμών*. 


34γ. Φυτά του είδους ΗΕΚΒΑΕΕϋΟϋδ, εκτός από αυτά που 
καλύπτονται από το σημείο 34α, με εξαίρεση τους σπόρους 
προς σπορά, που προορίζονται για φύτευση και που κατάγονται 
από κράτος μέλος όπου έγινε γνωστή η εμφάνιση ενός από 
τους επιβλαβείς οργανισμούς που αναφέρονται στο σημείο 34α 
ή από χώρες της Αμερικής ή από άλλη τρίτη χώρα που δεν 
καλύπτεται από το σημείο 34α). 

Άρθρο 5 
Ένοιρξη ισχύος 

(Άρθρο 2 Οδηγιών 90/168/ΕΟΚ, 90/490/ΕΟΚ, 90/506/ΕΟΚ 
και 91/27/ΕΟΚ) 

Το παρόν διάταγμα αρχίζει να ισχύει από την 1η Ιανουάριου 1991, 
με εξαίρεση τις διατάξεις του άρθρου 4 παρ. 1 περ. β) και 2 περ. α), β) 
και γ) που αρχίζουν να ισχύουν από την 1η Απριλίου 1991. 

Στον Υπουργό Γεωργίας αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 19 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

ΕΥΘ. ΧΡΙΣΤΟΔΟΥΛΟΥ ΣΩΤ. ΧΑΤΖΗΓΑΚΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 522 (5) 

Τροποποίηση των παρ. 4, 5α και 6 του άρθρου 16 του καταστατικού 
του Ταμείου Προνοίας Προσωπικού Ο.Λ.Θ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 7 του Ν. 4074/1960 (Α' 
99). 

2. Τις διατάξεις του άρθρου μόνου του Π.Δ/τος 758/1970 (Α' 
250). 

3. Τις διατάξεις των άρθρων 23 παρ. 1 στοιχ. γ, 26 παρ. 1 και 27 
παρ. 1 στοιχ. δ του Ν. 1558/1985 (Α' 137). 

4. Τις διατάξεις του άρθρου 14 του Π.Δ/τος 105/1988 (Α'46). 

5. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 36η/24.7.1991 συνεδρίασή του της ΚΣΤ περιόδου. 

6. Τη γνώμη του Δ.Σ. του Ταμείου Προνοίας Προσωπικού ΟΛΘ που 
διατυπώθηκε κατά την 4η/31.1.1991 συνεδρίασή του. 

7. Την Υ.1540/18.9.91 (Β' 754) κοινή απόφαση του Πρωθυπουρ¬ 
γού και Υπουργού Υγείας, Πρόνοιας και Κοινωνικών Ασφαλίσεων. 

8. Την 629/1991 γνωμοδότηση του Συμβουλίου της Επικράτειας 
μετά πρόταση του Υφυπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο μόνο 

Οι παρ. 4, 5α και 6 του άρθρου 16 του καταστατικού του Ταμείου 
Προνοίας Προσωπικού ΟΑΘ όπως ισχύουν μετά την τροποποίησή τους 
με την 32950/Σ.283/17.6.1965 (Β' 3611) απόφαση του Υπουργού 
Εργασίας και το Π.Δ. 107/78 (Α' 160) τροποποιούνται ως ακολού¬ 
θως: 

1. Η παρ. 4 του άρθρου 16 του καταστατικού του Ταμείου καταργεί- 
ται οι δε παράγραφοι 5 και 6 του ίδιου άρθρου αναριθμούνται ως 4 και 5 
αντιστοίχως. 

2. Το εδαφ. α της παρ. 5 του ίδιου άρθρου η οποία λαμβάνει τον 
αριθμό· 4, τροποποιείται ως εξής: 

«4. Η προϋπηρεσία της προηγούμενης παραγράφου αναγνωρίζεται 
κατόπιν αιτήσεως του ασφαλισμένου με απόφαση του Δ.Σ. του Ταμείου. 

Η εξαγορά της προϋπηρεσίας αυτής ενεργείται με την καταβολή υπέρ 
του Ταμείου προσθέτου εισφοράς 5% από την οποία ποσοστό 3% βαρύ¬ 
νει τον εργοδότη και 2% τον ασφαλισμένο επί των αποδοχών που υπό- 
κεινται σε κράτηση υπέρ του Ταμείου και για χρόνο προϋπηρεσίας του 
μέχρι και 10 χρόνια. Πέραν δε της δεκαετίας ο ασφαλισμένος βαρύνεται 
με το σύνολο της προσθέτου εισφοράς 5% (εργοδότη και ασφαλισμένου). 


Η παραπάνω εισφορά που βαρύνει τον ασφαλισμένο παρακρατείται κάθε 
μήνα από τις αποδοχές του. 

Σε περίπτωση αποχώρησης του ασφαλισμένου από την υπηρεσία πριν 
από την ολοσχερή εξαγορά του αναγνωριζόμενου χρόνου προϋπηρεσίας, 
το υπόλοιπο ποσό υπολογίζεται στις αποδοχές που ελάμβανε ο ασφαλι¬ 
σμένος κατά το χρόνο της αποχώρησής του και παρακρατείται ολό¬ 
κληρο από το ποσό του εφάπαξ βοηθήματος που δικαιούται ο ασφαλι¬ 
σμένος». 

Στον Υφυπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος διατάγματος. 
Αθήνα, 13 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΔΗΜΗΤΡΙΟΣ ΣΙΟΥΦΑΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 523 (6) 

Επαγγελματικά δικαιώματα πτυχιούχων του τμήματος Βρεφονηπιοκο- 
■ μίας των Σχολών Επαγγελμάτων Υγείας και Πρόνοιας των Τεχνο¬ 
λογικών Εκπαιδευτικών Ιδρυμάτων (Τ.Ε.Ι.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του εδ. (γ) της παρ. 2 του άρθρου 25 του Ν. 1404/ 
1983 (ΦΕΚ 173). 

2. Την από 7 και 8.3.1989 (αριθμ. πρακτ. 9/1989) γνωμοδότηση 
του Συμβουλίου Τεχνολογικής Εκπαίδευσης (Σ.Τ.Ε.). 

3. Την αριθμ. 287/1991 γνωμοδότηση του Συμβουλίου της Επι¬ 
κράτειας με πρόταση των Υπουργών Προεδρίας της Κυβέρνησης, 
Υγείας, Πρόνοιας και Κοινωνικών Ασφαλίσεων, και του Υπουργού 
Εθνικής Παιδείας και Θρησκευμάτων, αποφασίζουμε: 

Άρθρο 1 

Πτυχιούχοι τμήματος Βρεφονηπιοκομίας 

1. Οι πτυχιούχοι του Τμήματος Βρεφονηπιοκομίας των Σχολών 
Επαγγελμάτων Υγείας και Πρόνοιας των Τεχνολογικών Εκπαιδευτι¬ 
κών Ιδρυμάτων με βάση τις εξειδικευμένες επιστημονικές και παιδαγω¬ 
γικές γνώσεις τους ασχολούνται είτε αυτοδύναμα, είτε σε συνεργασία με 
άλλους επιστήμονες: α) στη μελέτη, οργάνωση και λειτουργία Βρεφονη¬ 
πιακών και Παιδικών Σταθμών, β) στην αγωγή και φροντίδα παιδιών 
π ροσχολικής ηλικίας από δύο μηνών μέχρι εγγραφής τους στο δημοτικό 
σχολείο και γ) στη διδασκαλία και εφαρμογή της Βρεφονηπιοκο¬ 
μίας. 

2. Οι παραπάνω πτυχιούχοι έχουν δικαίωμα απασχόλησης, είτε σαν 
στελέχη, σε Κέντρα Βρεφών και Νηπίων καθώς και Νηπιακούς και Βρε¬ 
φικούς Σταθμούς του ιδιωτικού και δημοσίου τομέα εκτός των εκπαι¬ 
δευτικών κέντρων αρμοδιότητας ΥΠΕΠΘ (νηπιαγωγείο), είτε σαν αυ¬ 
τοαπασχολούμενοι στα εξής αντικείμενα και δραστηριότητες: 

1. Αγωγή και φροντίδα παιδιών της προσχολικής ηλικίας από δύο 
μηνών μέχρι εγγραφής τους στο δημοτικό σχολείο. 

2. Ίδρυση και λειτουργία Βρεφονηπιακών ή Παιδικών Σταθμών. 

3. Άσκηση κάθε άλλης επαγγελματικής δραστηριότητας που εμφα¬ 
νίζεται στο αντικείμενο της ειδικότητάς τους, από την εξέλιξη της Παι¬ 
δαγωγικής επιστήμης γενικότερα και του κλάδου της Βρεφονηπιοκο¬ 
μίας ειδικότερα, σύμφωνα με τις ρυθμίσεις της κάθε φορά ισχύουσας νο¬ 
μοθεσίας. 

4. Εξελίσσονται σε όλο το φάσμα της διοικητικής ιεραρχίας της σχε¬ 
τικής με τους τομείς της ειδικότητάς τους σύμφωνα με την κάθε φορά 
ισχύουσα νομοθεσία. 



3578 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


5. Οι πτυχιούχοι του αναφερόμενου τμήματος απασχολούνται στην 
εκπαίδευση σύμφωνα με την εκάστοτε ισχύουσα νομοθεσία. 

Επίσης μπορούν να απασχοληθούν και σαν μέλη ερευνητικών ομά¬ 
δων σε θέματα της ειδικότητάς τους. 

6. Οι πτυχιούχοι του τμήματος Βρεφονηπιοκομίας με την απόκτηση 
του πτυχίου τους ασκούν το επάγγελμα στο πλαίσιο των παραπάνω δι¬ 
καιωμάτων. 

Άρθρο 2 

Η ισχύς αυτού του Προεδρικού Διατάγματος αρχίζει από την δημο¬ 
σίευσή του στην Εφημερίδα της Κυβερνήσεως. 

Στον Τπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεσή του. 

Αθήνα, 13 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ. ΠΡΟΝΟΙΑΣ 8> ΚΟΙΝ. ΑΣΦΑΛΙΣΕΩΝ 

ΣΩΤΗΡΙΟΣ ΚΟΥΒΕΛΑΣ ΓΕΩΡΓΙΟΣ ΣΟΥΦΛΙΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΡΛΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 524 (7) 

Κατάργηση - ίδρυση θέσεων Ειδικού Διοικητικού - Τεχνικού Προσωπι¬ 
κού (Ε.Δ.Τ.Π.) στα Ανώτατα Εκπαιδευτικά Ιδρύματα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 11 παρ. 2 και 50 παρ. 1 και 6 του Ν. 1268/1982 
«για τη δομή και λειτουργία των Ανωτάτων Εκπαιδευτικών Ιδρυμά¬ 
των» (Α' 87). 

β) Του άρθρου 70 παρ. 12 του Ν.1566/1985 «δομή και λειτουργία 
της Πρωτοβάθμιας και Δευτεροβάθμιας Εκπαίδευσης και άλλες διατά¬ 
ξεις» (Α' 167), και 

2. Τη γνώμη του Πρυτανικού Συμβουλίου: 

α) Του Πανεπιστημίου Αθηνών (συνεδρίαση 17/3.4.1991). 
β) Του Πανεπιστημίου Θεσσαλονίκης (συνεδριάσεις 461/ 
5.12.1990, 474/18.3.91 και 471/7.2.91). 

γ) Του Πανεπιστημίου Κρήτης (συνεδρίαση 79/12.9.1990), και 
δ) Του Εθνικού Μετσοβίου Πολυτεχνείου (συνεδριάσεις 25/3.10.90, 
11/5.6.90 και 13/26.6.90). 

3. Τα έγγραφα Β1/886/π.ε./15.1.1991, Β1/792/20.11.90, 
11/806/20.11.1990, Β1/118/26.3.1991, Β1/208/23.4.1991, 
-1/250/29.4.1991 καιΒ1/484/6.8.1991 του Υπουργείου Εθνικής 
ίαιδείας και Θρησκευμάτων, με τα οποία ζητήθηκε να διατυπώσει τη 
( νώμη του το Συμβούλιο Ανώτατης Παιδείας και ότι έχει παρέλθει 
άπρακτη η προθεσμία που ορίζουν οι διατάξεις του άρθρου 50 παρ. 3 
του Ν. 1268/1982. 

4. Την 654/1991 γνωμοδότηση του Συμβουλίου της Επικράτειας 
με πρόταση του Υπουργού Εθνικής Παιδείας και Θρησκευμάτων, απο¬ 
φασίζουμε: 

Άρθρο μόνο. 

Στα κατωτέρω αναφερόμενα Τμήματα των Ανωτάτων Εκπαιδευτι¬ 
κών Ιδρυμάτων καταργούνται κενές θέσεις Ειδικού Διοικητικού - Τεχνι¬ 
κού Προσωπικού (ΕΔΤΠ) και αντί αυτών ιδρύονται ισάριθμες άλλης κα¬ 
τηγορίας, ως ακολούθως: 

Α. ΠΑΝΕΠΙΣΤΗΜΙΟ ΑΘΗΝΩΝ 

-Τμήμα Φιλοσοφίας Παιδαγωγικής και Ψυχολογίας: 

Τρεις (3) κενές ΑΡ κατηγορίας καταργούνται και αντί αυτών ιδρύο¬ 
νται ισάριθμες ΑΤ κατηγορίας. 

Β. ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ 
α) Τμήμα Ιατρικής: Εξήντα (60) κενές θέσεις ΑΡ κατηγορίας καταρ- 
γούνται και αντί αυτών ιδρύονται είκοσι (20) θέσεις ΑΤ κατηγορίας και 
σαράντα (40) ΜΕ κατηγορίας. 

β) Τμήμα Οικονομικών Επιστημών: Τέσσερις (4) κενές ΑΡ κατηγο¬ 
ρίας καταργούνται και αντί αυτών ιδρύονται ισάριθμες ΑΤ κατηγορίας, 
γ) Γενικό Τμήμα Πολυτεχνικής Σχολής: Πέντε (5) κενές ΜΕ κατη¬ 


γορίας καταργούνται και αντί αυτών ιδρύονται ισάριθμες ΑΤ κατηγο¬ 
ρίας. 

Γ. ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ 

α) Τμήμα Ναυπηγών Μηχανολόγων Μηχανικών: Μία (1) κενή θέση 
ΑΡ κατηγορίας καταργείται και αντί αυτής ιδρύεται μία (1) ΜΕ κατη- 
γορϊας. 

β) Τμήμα Πολιτικών Μηχανικών: Πέντε (5) κενές θέσεις ΑΡ κατη¬ 
γορίας καταργούνται και αντί αυτών ιδρύονται μία (1) ΑΤ κατηγορίας 
και τέσσερις (4) ΜΕ κατηγορίας. 

γ) Α.Ε.Ι.: Πέντε (5) κενές θέσεις από τις οποίες δύο (2) ΑΡ κατηγο¬ 
ρίας και τρεις (3) ΜΕ κατηγορίας καταργούνται και αντί αυτών ιδρύο¬ 
νται πέντε (5) ΑΤ κατηγορίας. 

Δ. ΠΑΝΕΠΙΣΤΗΜΙΟ ΚΡΗΤΗΣ 

-Τμήμα Μαθηματικών: Δέκα (10) κενές ΜΕ κατηγορίας καταργού- 
νται και αντί αυτών ιδρύονται ισάριθμες ΑΤ κατηγορίας. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 13 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
- ψ - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 525 (8) 

Εσωτερικός κανονισμός της Παιδιατρικής Κλινικής του Τμήματος Ια¬ 
τρικής του Δημοκριτείου Πανεπιστημίου Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του Ν. 1268/ 
1982 «για τη δομή και λειτουργία των Ανωτάτων Εκπαιδευτικών 
Ιδρυμάτων» (Α' 87), όπως η τελευταία αυτή διάταξη τροποποιήθηκε με 
το άρθρο 48 παρ. 2 του Ν. 1404/1983 «δομή και λειτουργία των 
Τ.Ε.Ι.» (Α' 173). 

2. Τη γνώμη της Γενικής Συνέλευσης του Τμήματος Ιατρικής του 
Δημοκριτείου Πανεπιστημίου Θράκης (συνεδρίαση 29.5.1991). 

4. Την 679/1991 γνωμοδότηση του Συμβουλίου της Επικράτειας 
με πρόταση του Υπουργού Εθνικής Παιδείας και Θρησκευμάτων, απο¬ 
φασίζουμε: 

Άρθρο 1. 

Γνωστικό Αντικείμενο. 

Η Παιδιατρική Κλινική του Τμήματος Ιατρικής του Δημοκριτείου 
Πανεπιστημίου Θράκης που προβλέπεται από τις διατάξεις των άρθρων 
6 παρ. 1 του Ν. 641/1977 (Α' 200) και 70 παρ. 20(α) του Ν. 1566/ 
1985 (Α' 167) και της Υ.Α. Β1/18.3.1991 (Β' 201), εξυπηρετεί τις 
εκπαιδευτικές, ερευνητικές και νοσηλευτικές ανάγκες στο γνωστικό 
αντικείμενο της Γενικής Παιδιατρικής. 

Άρθρο 2. 

Αποστολή. 

Η Παιδιατρική Κλινική έχει ως αποστολή: 

α) Την κάλυψη των διδακτικών και ερευνητικών αναγκών του Τμή¬ 
ματος Ιατρικής, καθώς και των άλλων τμημάτων του Πανεπιστημίου 
Θράκης σε προπτυχιακό και μεταπτυχιακό επίπεδο στο γνωστικό αντι¬ 
κείμενο της Γενικής Παιδιατρικής. 

β) Την εξυπηρέτηση των διαφόρων κοινωνικών αναγκών όταν και 
όποτε ζητείται συγκεκριμένη συνδρομή που ανήκει στο αντικείμενο της 
Κλινικής. 

γ) Την ειδίκευση γιατρών καθώς και άλλων λειτουργών των κλάδων 
υγείας και την συνεχή εκπαίδευση και επιμόρφωση αυτών. 

δ) Την παροχή τριτοβάθμιας περίθαλψης και νοσηλείας σε παιδιά με 
παθολογικά προβλήματα. 

ε) Την εκτέλεση κλινικών και πειραματικών ερευνητικών προγραμ¬ 
μάτων με σκοπό τη μελέτη και αναζήτηση νέων τεχνικών και θεραπευ¬ 
τικών μεθόδων. 

στ) Την συνεργασία και ανταλλαγή επιστημονικών γνώσεων με άλλα 

ακαδημαϊκά ή ερευνητικά ιδρύματα της ημεδαπής ή της αλλοδαπής. 

ζ) Την οργάνωση τοπικών, εθνικών και διεθνών συνεδρίων, συμπο¬ 
σίων, σεμιναρίων, διαλέξεων και μετεκπαιδευτικών μαθημάτων με 
σκοπό την ενημέρωση του κοινού και του ιατρικού και λοιπού προσωπι¬ 
κού της Κλινικής. 

Άρθρο 3. 

Προσωπικό. 

Το προσωπικό της Κλινικής απαρτίζεται από: α) Μέλη του Δ.Ε.Π. 
του Τμήματος Ιατρικής που έχουν κατανεμηθεί στον Τομέα Υγείας του 
Παιδιού και το γνωστικό τους αντικείμενο εμπίπτει με τα διδακτικά, 
ερευνητικά και νοσηλευτικά ενδιαφέροντα της Κλινικής, β) Ειδικευόμε¬ 
νους γιατρούς και λοιπούς επιστήμονες, γ) Μέλη του Ειδικού Διοικητι- 
κού-Τεχνικού Προσωπικού, και δ) Το κάθε είδους νοσηλευτικό και 
λοιπό προσωπικό που τοποθετείται στην Κλινική, σύμφωνα με τις εκά- 
στοτε ισχύουσες διατάξεις. 

Άρθρο 4. 

Διοίκηση - Αρμοδιότητες. 

1. Η Κλινική διευθύνεται από μέλος Δ.Ε.Π. του Τμήματος Ιατρικής, 
σύμφωνα με το άρθρο 7 παρ. 1 του Ν. 1268/82 και εκλέγεται με τη 
διαδικασία του Π.Δ. 46/1989 (Α' 21), όπως τροποποιήθηκε με το 
Π.Δ. 265/90 (Α’ 107). 

2. Ο Διευθυντής της Κλινικής ασκεί τις αρμοδιότητες που ορίζει το 
άρθρο 7 παρ. 4 του Ν. 1268/82 και επιπλέον: 

α) Καταρτίζει και εισηγείται το πρόγραμμα λειτουργίας για τις διδα¬ 
κτικές και ερευνητικές δραστηριότητες της Κλινικής και μεριμνά για 
την υλοποίησή του. 

β) Μεριμνά για την υλοποίηση των αποφάσεων των συλλογικών ορ¬ 
γάνων του νοσοκομείου στο οποίο εγκαθίσταται η Κλινική για την πα¬ 
ροχή του νοσηλευτικού έργου. 

γ) Διαχειρίζεται κάθε έσοδο που περιέρχεται στην Κλινική, σύμφωνα 
;..ε τις ισχύουσες διατάξεις. 

δ) Μεριμνά για τη στελέχωση της Κλινικής με το αναγκαίο προσω¬ 
πικό. 

ε) Εισηγείται τους υπεύθυνους αναλωσίμων υλικών και του κινητού 
εξοπλισμού. 

στ) Υπογράφει κάθε έγγραφο που εξέρχεται από την Κλινική. 

3. Σε κάθε ειδική μονάδα όπως αυτές ορίζονται στην Υπουργική 
Απόφαση Β1/3/18.3.1991 (Β’ 201) ορίζεται με απόφαση του Διευθυ¬ 
ντή υπεύθυνος. Τα κριτήρια επιλογής αφορούν κυρίως την επιστημονική 
δραστηριότητα του υποψηφίου στο αντικείμενο με το οποίο ασχολείται η 
συγκεκριμένη μονάδα. Ο Διευθυντής του Εργαστηρίου μπορεί να καλεί 
συμβουλευτικά σε συνεδριάσεις τους υπεύθυνους των μονάδων, όταν συ- 
ζητούνται θέματα της αρμοδιότητάς τους, να αναθέτει τη σύνταξη ειση¬ 
γήσεων σε έναν ή περισσότερους από αυτούς και να συγκροτεί επιτροπές 
μελέτης ειδικών προβλημάτων. 

Άρθρο 5. 

Πόροι. 

Πόροι της Κλινικής είναι: 

α) Οι πιστώσεις, οι οποίες προέρχονται από τις δημόσιες επενδύσεις, 
ή τον τακτικό προϋπολογισμό ή την ιδιαίτερη περιουσία του ιδρύματος 
και οι οποίες χορηγούνται από το Τμήμα Ιατρικής, σύμφωνα με τη δια¬ 
δικασία του άρθρου 8 του Ν. 1268/1982. 

β) Οι πιστώσεις από άλλες πηγές, όπως: ί) η ετήσια επιχορήγηση 
από τακτικό προϋπολογισμό και προϋπολογισμό δημοσίων επενδύσεων 
από διάφορα Υπουργεία της Χώρας, π) οι κληρονομιές, κληροδοτή¬ 
ματα, δωρεές και κάθε άλλη οικονομική ενίσχυση που προέρχεται από 
ημεδαπά ή αλλοδαπά φυσικά και νομικά πρόσωπα προς το Πανεπιστή¬ 
μιο Θράκης για τους σκοπούς της Κλινικής, εφόσον δεν τίθενται όροι 
που αντιβαίνουν στο σκοπό της Κλινικής και του Πανεπιστημίου θρά- 
κης. 


-Βιβλίο περιουσιακών στοιχείων. 

-Φάκελλος οικονομικών στοιχείων κάθε έτους. 

-Κατάλογος επιστημονικών οργάνων. 

-Αρχείο ασθενών της Κλινικής. 

-Βιβλίο επιστημονικής δραστηριότητας της Κλινικής. 

-Βιβλίο μεταβολών του προσωπικού της Κλινικής, και 
-Κάθε άλλο βιβλίο ή στοιχείο που προβλέπεται από την ισχύουσα νο¬ 
μοθεσία ή κρίνεται απαραίτητο για την Κλινική. 

Άρθρο 7. 

Χώρος εγκατάστασης. 

Χώροι εγκατάστασης της Παιδιατρικής Κλινικής είναι οι χώροι που 
παραχωρούνται για τη διεξαγωγή του έργου της. 

Στο χώρο εγκατάστασης υπάρχει πινακίδα με τον τίτλο της Κλινικής 
και το ονοματεπώνυμο του διευθυντή. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του διατάγματος αυτού. 

Αθήνα, 13 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 526 (9) 

Καθιέρωση διανομαρχιακής υπεραστικής επιβατικής οδικής γραμμής 
μεταξύ των πόλεων Άμφισσας και Θεσσαλονίκης μέσω Λαμίας, Λά¬ 
ρισας και Κατερίνης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 30 του Ν. 588/77 «περί οργανώσεως 
των αστικών συγκοινωνιών πρωτευούσης και άλλων τινών διατάξεων» 
(Ά 148). 

2. Την με αριθμό 14/2.9.1991 αίτηση του Διοικητικού Συμβουλίου 
του ΚΤΕΛ υπεραστικών γραμμών ,Νομού Φωκίδας και την με αριθμό 
5126/11.10.91 εισήγηση του Νομάρχη Φωκίδας. 

3. Την με αριθμό 695/1991 γνωμοδότηση του Συμβουλίου της 
Επικράτειας, με πρόταση του Υπουργού Μεταφορών και Επικοινωνιών, 
αποφασίζουμε: 

Άρθρο μόνο. 

Καθιερώνουμε υπεραστική επιβατική οδική γραμμή μεταξύ των πό¬ 
λεων Άμφισσας και Θεσσαλονίκης μέσω Λαμίας, Λάρισας και Κατερί¬ 
νης, της οποίας η εκμετάλλευση ανατίθεται κατά ποσοστό 100% στο 
ΚΤΕΛ Ν. Φωκίδας. 

Στον Υπουργό Μεταφορών και Επικοινωνιών αναθέτουμε τη δημο¬ 
σίευση και εκτέλεση του διατάγματος αυτού. 

Αθήνα, 13 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 527 (10) 

Καθιέρωση διανομαρχιακής υπεραστικής επιβατικής οδικής γραμμής 
μεταξύ των πόλεων Καρδίτσας και Αιδηψού μέσω Γλύφας. 


Άρθρο 6. 

Τηρούμενα βιβλία. 

Για τις ανάγκες της Κλινικής τηρούνται τα ακόλουθα βιβλία και 
στοιχεία: 

-Πρωτόκολλο εισερχόμενης - εξερχόμενης αλληλογραφίας. 
-Βαθμολόγιο φοιτητών. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 30 του Ν. 588/77 «περί οργανώσεως 
των αστικών συγκοινωνιών πρωτευούσης και άλλων τινών διατάξεων» 
(ΦΕΚ Α’ 148/Α/77). 

2. Την με αριθμό 378/21.2.1991 αίτηση του Διοικητικού Συμβου- 




3580 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


λί<ϊυ του ΚΤΕΛ υπεραστικών γραμμών Νομού Καρδίτσας και την με 
αριθμό 5930/7.5.91 εισήγηση του Νομάρχη Καρδίτσας. 

3. Την με αριθμό 694/1991 γνωμοδότηση του Συμβουλίου της 
Επικράτειας, με πρόταση του Υπουργού Μεταφορών και Επικοινωνιών, 
αποφασίζουμε: 

Άρθρο μόνο. 

Καθιερώνουμε υπεραστική επιβατική οδική γραμμή μεταξύ των πό¬ 
λεων Καρδίτσας και Αιδηψού μέσω Γλύφας, της οποίας η εκμετάλλευση 
ανατίθεται κατά ποσοστό 80% στο ΚΤΕΛ Ν. Καρδίτσας και 20% στο 
ΚΤΕΛ Ν. Εύβοιας. 


Στον Υπουργό Μεταφορών και Επικοινωνιών αναθέτουμε τη δημο¬ 
σίευση και εκτέλεση του διατάγματος αυτού. 

Αθήνα, 13 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

6 ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




